**METODIKA VASPITNO-OBRAZOVNOG RADA\_OAS-PV, 3. GODINA**

**Informacije, materijali i instrukcije 1. (IMI-1\_23.9.2020)**

Poštovani studenti 3. godine OAS-PV,

 Šaljem Vam informacije, materijal i instrukcije za obradu nastavnih sadržaja u prvoj nastavnoj nedelji, u kojoj neemo imati predavanja. Molim Vas da ih pažljivo pročitate, kako bi bili spremni za predstojeću proveru i analizu ovih nastavnih sadržaja. To ćemo raditi u drugoj nastavnoj nedelji, 30. septembra, putem Zoom aplikacije. Instrukcije za ovu komunikaciju ćete dobiti blagovremeno, u obaveštenjima za studente, najkasnije do 28. 9. 2020.

1. U prvoj nastavnoj nedelji značajno je da studenti **samostalno** ovladaju nastavnim sadržajima o osnovnim *zadacima i sadržajima metodike vaspitno-obrazovnog rada* kao nastavne discipline. Kada znamo da ova metodika predstavlja uputstva vaspitaču za realizaciju aktivnosti sa decom u predškolskoj ustanovi, jasno je da sadržaji ovog nastavnog predmeta treba da budu polazišta i za realizaciju nastavnih sadržaja iz svih ostalih, pojedinačnih metodika (za razvoj govora, ovladavanje osnovnim matematičkim pojmovima, upoznavanja okoline, fizičkog, likovnog i muzičkog vaspitanja). Na časovima predškolske pedagogije smo konstatovali da metodika VO rada treba da nam odgovori na pitanje o tome KAKO realizovati aktivnosti sa decom u predškolskoj ustanovi i o čemu pri tom treba voditi računa. Pokušajte da, na osnovu literature za ovaj nastavni predmet (Kamenov, *Opšta metodika: vaspitno-obrazovni rad u dečijem vrtiću)*, samostalno dođete do odgovora na pitanja o osnovnim *zadacima i sadržajima metodike vaspitno-obrazovnog rada.* Literatura za ovaj nastavni predmet je data materijalu *MVOR\_Osnovne informacije studentima\_septembar 2020.* Ovaj materijal se nalazi na sajtu Fakulteta, u delu *Materijali za nastavu*, za nastavni predmet Metodika VO rada.
2. Da bi mogli da razumemo sadržaje koji slede, značano je da se podsetimo nastavnih sadržaja o osnovnim pojmovima predškolske pedagogije (vaspitanje, obrazovanje, iskustvo, socijalizacija, učenje i znanje). Zato je značajno da studenti u ovoj prvoj nastavnoj nedelji samostalno obnove znanja o ovim pojmovima, koje smo izučavali u predškolskoj pedagogiji.
3. **Zadatak za samostalan rad studenata (Z-1):** Na osnovu nastavih sadržaja i ispitnih pitanja za ovaj nastavni predmet, kao i na osnovu iskustava sa prakse, odaberite jedan pojam koji ćemo izučavati ove školske godine u metodici VO rada i pokušajte da objasnite zašto smatrate da je on značajan za rad vaspitača u predškolskoj ustanovi. Napravite dokument u Word formatu, u kojem ćete napisati pitanje i odgovoriti na njega: Z-1: **U odnosu na organizaciju života i rada u predškolskoj ustanovi, o ćemu vaspitač treba da vodi računa?** Ovaj materijal ne treba slati profesoru, jer će u istom materijalu studenti raditi još nekoliko zadataka. Nakon što studenti urade sve zadatke, kompletiran materijal će slati profesoru i na osnovu ovog materijala ostvariti poene za aktivnost studenata u ovom jesenjem semestru. Preporučujem studentima da svake nedelje redovno rade zadatke koje dobiju. Nakon poslednjeg zadatka neće imati vremenu za rad na prethodnim zadacima, jer će u datom roku za predaju materijala imati dovoljno vremena da urade samo poslenji zadatak. Na naslovnoj stranici ovog materijala treba da stoji: 1. naziv Fakulteta (Fakultet pedagoških nauka Univerziteta u Kragujevcu, Jagodina) 2. Naslov materijala: Zadaci za samostalan rad studenata iz Metodike vaspitno-obrazovnog rada u školskoj 2020/21. godini; 3. Ime, prezime studenta i broj indeksa; 4. Ime i prezime nastavnika i asistenta; Nastavnik: prof. dr Emina Kopas-Vukašinović; asistent: Ana Miljković, MA; 5. Datum predaje materijala\_\_\_\_\_\_\_\_\_\_\_\_\_.

Ovim aktivnostima završavamo obradu nastavnih sadržaja za prvu nastavnu nedelju. Takođe, u materijalima za nastavu za Metodiku VO rada, *MVOR\_Osnovne informacije studentima\_septembar 2020.* i u dokumentu MVOR\_*Plan održavanja nastave*, studenti će pronaći informacije o planu naših predstojećih aktivnosti, nastavnim sadržajima za ovaj nastavni predmet, predispitnim obavezama studenata, ispitnim pitanjima i literaturi iz koje studenti treba da pripremaju ispit.

 Za sva pitanja, nejasnoće i nedoumice u vezi sa ovim informacijama studenti se mogu obratiti profesoru dr Emini Kopas-Vukašinović (emina.kopas@pefja.kg.ac.rs), ili asistentu Ani Miljković-Pavlović (ana.miljkovic@pefja.kg.ac.rs).

Jagodina, 14.9.2020. Prof. dr Emina Kopas-Vukašinović